**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 14/10/2024**

**Αριθμ. Πρωτ.: 20456**

**ΑΠΟΣΠΑΣΜΑ**

**Από το πρακτικό της αριθμ. 35ης /2024 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 359**

**Εισήγηση προς το Δημοτικό Συμβούλιο για χώρο προσωρινής λειτουργίας λαϊκών αγορών στην Λιβαδειά το χρονικό διάστημα από Σάββατο 26-10-2024 έως & Τετάρτη 06-11-2024 λόγω πραγματοποίησης της ετήσιας εμποροπανήγυρης.**

Στη Λιβαδειά σήμερα 14η Οκτωβρίου 2024 ημέρα Δευτέρα και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20179/10-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2.Τουμαράς Βασίλειος

3. Αγνιάδης Παναγιώτης Αν και είχε νόμιμα προσκληθεί

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών την αριθ. 69/2024 ομόφωνη απόφαση της Κοινότητας Λιβαδειάς σύμφωνα με την οποία εισηγείται προς την Δημοτική Επιτροπή θετικά για τους χώρους προσωρινής λειτουργίας λαϊκής αγοράς στην Λιβαδειά κατά το χρονικό διάστημα 26-10-2024 έως και 06-11-2024 , λόγω πραγματοποίησης της ετήσιας εμποροπανήγυρης όπως αναλύεται στην με αριθ. πρωτ. 18735/25-09-2024 εισήγηση του Αυτοτελούς Τμήματος Τοπικής Οικονομικής Ανάπτυξης.

Ακολούθως έθεσε υπόψη το υπ΄αριθμ. 18735/25-09-2024 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων στο οποίο αναφέρονται:

*Κατόπιν λήψης σχετικής Κανονιστικής Απόφασης Δημοτικού Συμβουλίου με την υποβολή της αρ. 335/2024 Απόφασης – Εισήγησης της Δημοτικής Επιτροπής του Δήμου Λεβαδέων, η Εμποροπανήγυρη Λιβαδειάς πρόκειται να πραγματοποιηθεί και φέτος κατά μήκος της οδού Ρούμελης (από τη διασταύρωση της οδού Χαιρωνείας και Ρούμελης μέχρι τη διασταύρωση της οδού Ρούμελης και Αγ. Αθανασίου) και επιπλέον στο τμήμα από τη διασταύρωση της οδού Ρούμελης και Χαιρωνείας έως τη διασταύρωση της οδού Χαιρωνείας και Ιτέας για την χωροθέτηση περιπτέρων υγειονομικού ενδιαφέροντος (ψησταριές), με έναρξη στις 28/10/2024 ημέρα Δευτέρα και λήξη στις 03/11/2024 ημέρα Κυριακή.*

*Κατά μήκος της οδύ Ρούμελης Κοιν. Λιβαδειάς και μεταξύ των κάθετων σ΄αυτή οδών Διστόμου και Χαιρωνείας, διενεργείται κατόπιν αποφάσεων Δημοτικού Συμβουλίου προσωρινά η Λαϊκή Αγορά του Σαββάτου.*

*Για την εύρυθμη λειτουργία τόσο της εμποροπανήγυρης όσο και της λαϊκής αγοράς του Σαββάτου, προτείνεται η λειτουργία των λαϊκών Αγορών Λιβαδειάς για το χρονικό διάστημα από* ***Σάββατο 26/10/2024 έως και Τετάρτη 06/11/2024*** *στους παρακάτω χώρους διενέργειας λαϊκών αγορών Κοινότητας Λιβαδειάς ως εξής:*

* *Το Σάββατο* ***26/10/2024****, στην οδό* ***Μικράς Ασίας (Συνοικισμός)***
* *Την Τετάρτη* ***30/10/2024****, στην οδό* ***Καραγιαννοπούλου***
* *Το Σάββατο* ***02/11/2024****, στην οδό* ***Μικράς Ασίας (Συνοικισμός)***
* *Την Τετάρτη* ***06/11/2024****, στην οδό* ***Μικράς Ασίας (Συνοικισμός)***

*Λαμβάνοντας υπ’ όψιν τα ανωτέρω καθώς και τις διατάξεις*

* *Του άρ. 83 παρ. 1ιβ του Ν. 3852/2010 όπως ισχύει σύμφωνα με το οποίο το συμβούλιο της Δημοτικής Κοινότητας με πληθυσμό* ***μεγαλύτερο ή ίσο των διακοσίων ενός (201) κατοίκων,*** *προτείνει τους χώρους λειτουργίας των λαϊκών αγορών*
* *Του άρ. 27 παρ. 1 του Ν. 4849/2021 σύμφωνα με το οποίο* ***η μετακίνηση*** *των λαϊκών αγορών γίνεται με απόφαση του φορέα λειτουργίας (Δήμος Λεβαδέων)* ***μετά από την επιλογή του χώρου λειτουργίας*** *τους σύμφωνα με όσα ορίζονται στο άρθρο 25 του Ν. 4849/2021 (ΦΕΚ 207, τ.Α)*

*Παρακαλούμε να γνωμοδοτήσετε σχετικά.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Τις διατάξεις των άρθρων 25 &. 27 παρ. 1 του Ν. 4849/2021(ΦΕΚ 207, τ.Α)

- Το με αρ. πρωτ. έγγραφο 18735/25-09-2024 έγγραφο του Αυτοτελούς Τμήματος Τοπικής Οικονομικής Ανάπτυξης που είχε διανεμηθεί .

-Την 69/2024 Απόφαση Κοινότητας Λιβαδειάς

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εισηγείται προς το Δημοτικό Συμβούλιο για χώρο προσωρινής λειτουργίας λαϊκών αγορών στην Λιβαδειά το χρονικό διάστημα από Σάββατο 26-10-2024 έως & Τετάρτη 06-11-2024 λόγω πραγματοποίησης της ετήσιας εμποροπανήγυρης ως παρακάτω:

1)Το Σάββατο **26/10/2024**, στην οδό **Μικράς Ασίας (Συνοικισμός)**

2)Την Τετάρτη **30/10/2024**, στην οδό **Καραγιαννοπούλου**

3)Το Σάββατο **02/11/2024**, στην οδό **Μικράς Ασίας (Συνοικισμός)**

4)Την Τετάρτη **06/11/2024**, στην οδό **Μικράς Ασίας (Συνοικισμός)**

**Η απόφαση πήρε αριθμό 359/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 14 -10-2024

Ο ΠΡΟΕΔΡΟΣ

**ΤΑ ΜΕΛΗ**

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

4.Παπαβασιλείου Αικατερίνη ΔΗΜΑΡΧΟΣ ΛΕΒΑΔΕΩΝ

5.Μίχας Δημήτριος